Covid-19-statistieke: Só lyk situasie nou | Maroela Media
Net minder as 30 000 toetse vir Covid-19 is sedert die Nasionale Instituut vir Oordraagbare Siektes (Nios) se vorige verslag oor Covid-19-syfers gedoen en 2 858 nuwe gevalle van die virus is bevestig. Dit bring die positiwiteitskoers op 9,8% te staan.
Nog ses sterftes is ook aangemeld en die algehele syfer staan tans op 89 797.
Altesame 2 961 406 mense het reeds van die virus herstel.
Die meeste nuwe gevalle is steeds in Gauteng (81%), gevolg deur die Wes-Kaap (5%), KwaZulu-Natal (4%), Mpumalanga en Noordwes (3% elk), Limpopo (2%) en die Oos- Kaap, Vrystaat en Noord-Kaap (1% elk).
Die proporsie nuwe positiewe gevalle (9,8%) is hoër is as 'n dag gelede (9,2%). Die sewedaggemiddeld staan tans op 6,1%, wat ook hoër is as 'n dag gelede (5,2%).
Nog 18 mense is in hospitale opgeneem en in hierdie stadium word 2 232 mense landwyd vir die virus behandel.
Terwyl pres. Cyril Ramaphosa Sondagaand gesê het die regering gaan die moontlikheid van verpligte inentings oorweeg, is net 11 898 dosisse entstof Sondag toegedien.
Die president het in sy toespraak gesê die persentasie van positiewe Covid-19-toetse het in minder as 'n week van 2% tot 9% toegeneem.
"Dit is 'n baie skerp styging in gevalle oor 'n kort periode. As gevalle bly styg, kan ons 'n vierde vlaag gevalle binne die volgende paar weke verwag, indien nie vroeër nie. Dit is geen verrassing nie. Epidemioloë het vir ons gesê dat ons 'n vierde golf vroeg in Desember te wagte kan wees.
"Wetenskaplikes het ook gesê dat ons nuwe variante moet verwag. Daar is steeds baie kommer oor die Omikron-variant, en ons weet nie presies hoe dit in die nabye toekoms gaan optree nie. Ons het egter al die middele tot ons beskikking om onsself daarteen te beskerm."
Vyf ná modderstorting by platinummyn vasgekeer
Nou is al dié wat so gekla het heeltemaal stil.
Jy moet ingeteken wees om te stem7-13Jy moet ingeteken wees om te stem
18 opgeneem en 6 sterftes uit 2858 positiewe gevalle, dan lyk dit of die virus minder gevaarlik is as die vorige variante op die stadium. Die WGO saai paniek en die ANC deel dit uit
Ons wil graag die daaglikse syfers en statistieke sien van ingeentes teenoor oningeentes. So ook die wat oorlede is. Was daai mense ingeent of nie?
Al die Wetenskaplikes wat so dag na dag uitgevaar het oor die UK met hulle hoë vaksinerings % maar nog nuwe gevalle aanmeld … Ek sien nie dat hulle nuwe variante kweek nie ….
Sal ook graag 'n meer gedetaileerde verslag wil sien om te onderskei tussen PCR resultate en antiliggaam resultate (aangesien daar verlede week aangedui is dat laasgenoemde nou by die PCR resultate getel gaan word). Wat ook nie duidelik is nie is, as mense met die antiliggaam toets + is, herhaal hulle dit gewoonlik met 'n PCR, i.e. dupliseer 'n resultaat. Hoe is daar in die statistieke voorsiening gemaak daarvoor, aangesien antiliggaam toetse by meese apteke, etc beskikbaar is wat nie noodwendig aan die databasis gekoppel is nie.